سودان-دا اوردو ایله چئویک رئاکسیا قوه لری آراسیندا قارشیدورما‌لار دونن ده داوام ائدیب.
شاهیدلرین سؤزلرینه گؤره، پایتاخت خارطوم-ون بحری  بؤلگه‌سینده سودان اوردوسو قوه‌لری ایله چئویک رئاکسیا قوه لری آراسیندا شدت‌لی توققوشما‌لار باش وئریب.
بحری  بؤلگه‌سی‌نین موختلیف محله‌لرینده گوجلو پارتلاییش‌لار و آغیر توپچو سس‌لری ائشیدیلیب، اوردویا مخصوص دؤیوش طیاره‌لری‌نین هاوادا اوچوشو موشاهیده ائدیلیب.
پایتاختین موختلیف یئرلرینده 26-جی گونده قارشیدورما‌لارین داوام ائتدیگی بیلدیریلسه ده، سعودی عربیستانی‌نین جده شهرینده ایکی طرف آراسیندا آپاریلان دانیشیق‌لاردا هله‌لیک ایرلیلییش الده اولونماییب.
سودان-‌داکی چئویک رئاکسیا قوه لری ایسه اوردویا عایید 2 دؤیوش طیاره‌سینی ووردوغونو ادعا ائدیب.
آوریلین 15-ده سحر ساعات‌لاریندا سودانین پایتاختی خارطوم و دیگر شهرلرده سودان اوردوسو ایله چئویک رئاکسیا قوه لری آراسیندا سلاح‌لی توققوشما‌لار باش وئریب.
دونیا ساغلیق تشکیلاتی سودان-دا اوردو ایله چئویک رئاکسیا قوه لری آراسیندا داوام ائدن قارشیدورما‌لاردا حیاتینی ایتیرن‌لرین سایی‌نین 604-ا، یارا‌لی سایی‌نین ایسه 5127-یه یوکسلدیگینی آچیقلاییب.
